Publication: Magyar Közlöny
Issue: MK-2010-184 (Year: 2010, Number: 184)
Era: contemporary
Section: (1) A menedékjogról szóló 2007. évi LXXX. törvény (a továbbiakban: Met.) 2. § i) pontja helyébe a következõ rendelkezés
Paragraph Index: 308

(1) A menedékjogról szóló 2007. évi LXXX. törvény (a továbbiakban: Met.) 2. § i) pontja helyébe a következõ rendelkezés lép: [E törvény alkalmazásában] „i) biztonságos harmadik ország: az az ország, amelyre vonatkozóan a menekültügyi hatóság meggyõzõdött arról, hogy a kérelmezõ az alábbi elvekkel összhangban lévõ bánásmódban részesül: ia) az életét és a szabadságát nem fenyegeti veszély faji, vallási okból, nemzeti hovatartozása, valamely társadalmi csoporthoz való tartozása vagy politikai meggyõzõdés miatt, illetve nincs kitéve súlyos sérelem veszélyének; ib) a genfi egyezménnyel összhangban tiszteletben tartják a visszaküldés tilalmának elvét; ic) elismerik és alkalmazzák a nemzetközi jog azon szabályát, amely szerint a kérelmezõ olyan ország területére nem utasítható ki, ahol halálbüntetésnek, kínzásnak, kegyetlen, embertelen vagy megalázó bánásmódnak vagy büntetésnek lenne kitéve; és id) a menekültkénti elismerés kérelmezésének lehetõsége biztosított, és a menekültkénti elismerés esetén biztosított a genfi egyezménnyel összhangban álló védelem;”

Source: https://magyarkozlony.hu/hivatalos-lapok/bcfebbe296a241fb8eaa9a9367df9fd97edd8c9d/dokumentumok/d2e21679113ef7c3bfb501bdb3c6e3efff7878f1/letoltes